
[bookmark: _Hlk216080068]DARBO LAIKO REŽIMO TAIKANT SUMINĘ DARBO LAIKO APSKAITĄ
TVARKOS APRAŠAS

I SKYRIUS
BENDROSIOS NUOSTATOS

1. Darbo laiko režimo taikant suminę darbo laiko apskaitą tvarkos aprašas (toliau –Aprašas) nustato darbo laiko režimo taikant suminę darbo laiko apskaitą VšĮ Sedos pirminės sveikatos priežiūros centro Slaugos ir palaikomojo gydymo skyriuose bei Socialinės globos skyriuje (toliau – slaugos ligoninė) taikymo tvarką, laikotarpį, darbo grafikų sudarymo ir derinimo tvarką, apmokėjimo už darbą tvarką.
2. Apraše vartojamos sąvokos suprantamos taip, kaip jos apibrėžtos Lietuvos Respublikos darbo kodekse (toliau – Darbo kodeksas).
[bookmark: _Hlk216080116]3. Aprašas parengtas vadovaujantis Darbo kodeksu, Darbo laiko režimo valstybės ir savivaldybių įmonėse, įstaigose ir organizacijose nustatymo aprašu, patvirtintu Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“ nuostatomis.

II SKYRIUS
DARBO LAIKO REŽIMO TAIKANT SUMINĘ DARBO LAIKO APSKAITĄ
TAIKYMO TVARKA

4. Darbo laiko režimas – darbo laiko normos paskirstymas per darbo dieną (pamainą), savaitę,   mėnesį ar kitą apskaitinį laikotarpį, kuris negali viršyti keturių paeiliui einančių mėnesių ir nustatoma maksimali sienos (pamainos) trukmė iki 24 val. per parą. Šių darbuotojų vidutinis darbo laikas per 7 dienų laikotarpį neturi viršyti 48 valandų, o poilsio tarp darbo dienų privalo būti ne trumpesnis nei 24 valandos.
5. Jeigu darbo teisės normos nenustato kitaip, darbo laiko režimą vienam ar keliems darbuotojams (darbuotojų grupei) arba visiems darbuotojams darbovietėje nustato darbdavys.
6. Suminė darbo laiko apskaita – kai viso apskaitinio laikotarpio darbo laiko norma įvykdoma per apskaitinį laikotarpį.
7. Darbo laiko režimas taikant suminę darbo laiko apskaitą (toliau – Suminė darbo laiko apskaita) slaugos ligoninėje įvedama:
      7.1. esant būtinumui (kai toks režimas būtinas siekiant užtikrinti tinkamą slaugos ligoninei deleguotų funkcijų įgyvendinimą, užtikrinti socialinių paslaugų teikimą ir prieinamumą paslaugų gavėjams ar kt.);
     7.2. įvykdžius informavimo ir konsultavimo procedūrą su darbo taryba ir atsižvelgus į darbdavio lygmeniu veikiančios darbo tarybos nuomonę.
[bookmark: _Hlk216080301]8. VšĮ Sedos pirminės sveikatos priežiūros centro vyriausiojo gydytojo, rašytiniu įsakymu patvirtina pareigybių, kurioms taikoma Suminė darbo laiko apskaita, sąrašą.
9. Slaugos ligoninėje Suminės darbo laiko apskaitos laikotarpis yra 3 (trys) mėnesiai, sutampantys su kalendorinių metų ketvirčiu.
10. Darbuotojai, kuriems nustatyta suminė darbo laiko apskaita, dirba darbo (pamainų) grafikuose (1 priedas) nurodytu laiku, laikantis nustatytų maksimaliojo darbo laiko reikalavimų.

III SKYRIUS
DARBO (PAMAINŲ) GRAFIKŲ SUDARYMAS

11. Slaugos ligoninės darbuotojų, kuriems taikoma Suminė darbo laiko apskaita, darbo grafikus sudaro už darbo (pamainų) grafikų sudarymą (kurių pareigybės aprašyme numatyta ši funkcija) atsakingi darbuotojai.
12. Už darbo (pamainos) grafiko sudarymą atsakingas darbuotojas darbo (pamainų)grafikus turi sudaryti taip, kad:
     12.1. nepažeistų Darbo kodekse nustatytų maksimaliojo darbo ir minimaliojo poilsio laiko reikalavimų;
     12.2. nepažeistų maksimaliojo penkiasdešimt dviejų valandų per kiekvieną septynių dienų laikotarpį laiko, netaikant šios taisyklės darbui pagal susitarimą dėl papildomo darbo ir budėjimui;
      12.3. kiek įmanoma tolygiau būtų paskirstytas darbuotojo darbo laikas per apskaitinį laikotarpį. Draudžiama skirti darbuotoją dirbti dvi pamainas iš eilės.
      12.4. užtikrintų tolygų darbuotojų keitimąsi pamainomis;
      12.5. užtikrintų darbuotojų, auginančių vaiką iki trejų metų teisę pasirinkti pamainą per dvi darbo dienas nuo jų pranešimo, o darbuotojų, auginančių vaiką iki septynerių metų, jeigu yra tokia galimybė.
13. Darbo (pamainų) grafikai pranešami darbuotojams ne vėliau kaip prieš septynias dienas iki jų įsigaliojimo.
14. Darbo (pamainų) grafikai gali būti keičiami tik nuo darbdavio valios nepriklausančiais atvejais (pvz. darbuotojo ligos ar neatvykimo į darbą atveju ir kt.) telekomunikacijos ryšio priemonėmis (telefonu žodžiu ar SMS žinute) įspėjus darbuotoją prieš dvi darbuotojo darbo dienas apie pasikeitusį darbo (pamainos) grafiką.

IV SKYRIUS
DARBO (PAMAINŲ) GRAFIKŲ DERINIMO IR SUPAŽINDINIMO TVARKA

15. Darbo (pamainų) grafikus tvirtina VšĮ Sedos pirminės sveikatos priežiūros centro vyriausiasis gydytojas arba jį vaduojantis (įgaliotas) administracijos darbuotojas. Darbo grafikų sudarymo ir suderinimo tvarkos aprašas suderinamas su darbo taryba.
[bookmark: _Hlk216080609]16. Už darbo (pamainos) grafiko sudarymą atsakingas darbuotojas sudaręs darbo (pamainų) grafiką:
      16.1 teikia tvirtinti VšĮ Sedos pirminės sveikatos priežiūros centro vyriausiajam gydytojui arba jį vaduojančiam (įgaliotam) administracijos darbuotojui ne vėliau kaip vieną dieną prieš pateikiant darbuotojams susipažinimui;
      16.2. patvirtintą darbo (pamainos) grafiką už darbo (pamainos) grafiko sudarymą atsakingas darbuotojas ne vėliau kaip prieš septynias dienas iki darbo (pamainų) grafikų įsigaliojimo, pateikia slaugos ligoninės darbuotojams susipažinimui.
17. Nuo darbdavio valios nepriklausančiais atvejais už darbo (pamainos) grafiko sudarymą atsakingas darbuotojas darbo (pamainų) grafikus koreguoja, sudaro iš naujo, suderina ir teikia tvirtinimui nedelsiant (tą pačią dieną nuo nenumatyto fakto sužinojimo momento) ir telekomunikacijos ryšio priemonėmis (telefonu žodžiu ar SMS žinute) įspėja darbuotoją prieš dvi darbuotojo darbo dienas apie pasikeitusį darbo (pamainos) grafiką.
18. Darbuotojai privalo susipažinti su darbo (pamainos) grafiku.

V SKYRIUS
APMOKĖJIMAS TAIKANT SUMINĘ DARBO LAIKO APSKAITĄ

19. Darbuotojai privalo dirbti darbo (pamainų) grafikuose, kuriuose nurodomos darbo pradžios ir pabaigos valandos ir darbo dienos, nustatytu laiku.
20. Dirbant pagal suminę darbo laiko apskaitą, darbo užmokestis mokamas už faktiškai išdirbtą laiką, išskyrus šio straipsnio 21 ir 22 dalyse nustatytus atvejus.
21. Jeigu apskaitinio laikotarpio pabaigoje darbuotojas dėl jam sudaryto darbo laiko režimo nėra išdirbęs bendros viso apskaitinio laikotarpio darbo laiko normos, už neįvykdytą darbo laiko normą jam sumokama pusė priklausančio išmokėti darbo užmokesčio.
22. Jeigu apskaitinio laikotarpio pabaigoje darbuotojas yra išdirbęs daugiau valandų, negu bendra viso apskaitinio laikotarpio darbo laiko norma, už viršytą darbo laiko normą jam apmokama kaip už viršvalandinį darbą arba darbuotojo prašymu viršytas darbo laikas, padaugintas iš skaičiaus 1,5 , gali būti pridedamas prie kasmetinių atostogų laiko.
23. Darbdavys turi teisę per kiekvieną apskaitinio laikotarpio mėnesį mokėti pastovų darbo užmokestį, nepaisydamas faktiškai išdirbtos darbo laiko normos, o galutinį atsiskaitymą už darbą per apskaitinį laikotarpį pagal faktinius duomenis atlikti apmokėdamas už darbą paskutinį apskaitinio laikotarpio mėnesį.

VI SKYRIUS
BAIGIAMOSIOS NUOSTATOS

24. Už darbo (pamainos) grafiko sudarymą atsakingas darbuotojas privalo užtikrinti tolygų darbuotojų, dirbančių pagal suminės darbo laiko apskaitos režimą, keitimąsi pamainomis, jų darbą organizuoti taip, kad darbuotojai išdirbtų nustatytą darbo laiko normą per apskaitinį laikotarpį.
25. Neatvykimas į darbą darbo (pamainų) grafike nustatytu laiku be įspėjimo ir VšĮ Sedos pirminės sveikatos priežiūros centro vyriausiojo gydytojo leidimo yra laikomas darbo drausmės pažeidimu.
26. Darbuotojas neturi teisės nesutikti su VšĮ Sedos pirminės sveikatos priežiūros centro vyriausiojo gydytojo patvirtintu darbo (pamainų) grafiku.
27. Aprašas skelbiamas VšĮ Sedos pirminės sveikatos priežiūros centro  interneto svetainėje https://www.sedospspc.lt 
                                             __________________________________





SUDERINTA:
VšĮ Sedos pirminės sveikatos priežiūros centro darbo tarybos 2025m. spalio mėn. 31 d. posėdžio nutarimu (protokolo Nr. 2 )

Darbo tarybos pirmininkė                                                           

Sandra Janušienė 
  2025-10-31

VŠĮ SEDOS PIRMINĖS SVEIKATOS PRIEŽIŪROS CENTRO PAREIGYBIŲ SĄRAŠAS , KURIOMS TAIKOMA SUMINĖ DARBO LAIKO APSKAITA


VšĮ Sedos pirminės sveikatos priežiūros centro slaugos ir palaikomojo gydymo ligoninė
1.Slaugos ir palaikomojo gydymo skyrius:
· Bendrosios praktikos slaugytojas;
· Slaugytojo padėjėjas.
2.Socialinės globos skyrius:
· Bendrosios praktikos slaugytojas;
· Slaugytojo padėjėjas.

